Ammasumik ataatsimiinnermi oqaluuserisassat:

**Imm. 01 Oqaluuserisassat akuersissutigineri**

**Imm. 02 Siulittaasup nalunaarutai.**

Aningaasaqarnermut tunngasut

Imm. 03 Balance-t

Suliassat nalinginnaasut

Imm. 04 Meeqqat GM-eriarnissaannut aningaasanik taperneqarnissamik qinnuteqaat

Imm. 05 Katersugaasiviup naatsiiviata ungaluisa nutarterneqarnissaannik qinnuteqaat

**Imm. 06 Iliveqarfimmi oqquiffiusinnaasoq illuaraq**

Imm. 07 2020-imut missingersuutissat ukiunullu 2021 miit 2023-mut missiliuutissat

Imm. 08

Paasissutissiissutit / Ilisimatitsissutit

Imm. 09 Tamalaat.

Ataatsimiinneq aallartippoq nal. 13:00

## Peqataasut:

##### Atassut

Albrichtine Lynge

##### Siumut

Barnabas Larsen

Efraim Olsen

*Nalunaaruteqarlutik peqataanngitsut:*

*Nalunaaruteqaratik peqataanngitsut*

Imm. 01 Oqaluuserisassat akuersissutigineri

#### Aalajangiineq

Akuerineqarput

**Imm. 02 Siulittaasup nalunaarutai.**

Ilanngussaq 1.

# Siulittasup nalunaarutai.

**Aalajangiineq**

Tusaatitut tiguneqarput.Imm. 03 Balance-t

Maleruagassatigut tunngavissat.

# Balance-t 10.Maj 2019-meersut.

## Karseqarnikkut Qeqqata Kommunia-ta maleruagassaa.

**Innersuussut**

Allaffeqarfiup innersuussutigaa, ilaasortanit tusaatitut tiguneqassasut.

**Aalajangiineq**

Konto: 7268605061-miit nuussiniartoqassaaq.

Imm. 04 Meeqqat GM-erianissaanannut aningaasanik taperneqarnissamik qinnuteqaat

*J.nr.63.02*

Tunuliaqutaq**:**

KT-VI siulittaasua Sofiaaraq Larsen qinnuteqarluni allagaqaatai oqaluuserisassatut siulittaasup

Barnabas Larsen-ip akuersissutigaa.

KT-VI-miit meeqqat Ilulissanut GM-eqarnissaannut aningaasanik taperneqarnissaminnik qinnuteqarput ,taakkulu atorneqassapput meeqqat seeqqorutissaannut atortussanullu allanut.

Unammiartornissaq Juni-p aallartisimalaarnerani ingerlanneqassaaq, meeqqallu pineqarmata nunaqarfitsinni siuarsaaqataaneq ingerlalluartoq ingerlatiinnarumallugu kajuminnerallu pigiinnarumallugu tapernerneqarnissartik kissaatigalugu,maannamut meeqqat 20-it missaaniittut Volleyball-tarput inuillu 10 Ilulissanut unammiartussapput.

Aningaasat qinnutigineqartut 15.000,00 kr.

Aningaasaqarnikkut allaffissornikkullu kingunerisinnaasai.

Aningaasaqarnikkut kingunerisinnaasai: Konto: 1820603501 ulloq 10.Maj 2019 ima annertutigisumik imaqarpoq: 138.000,00 kroner.

**Innersuussut**

Allaffeqarfiup innersuussutigaa, kto: 1820603501 qinnuteqaat tapiiffigineqassasoq, tamannali ilaasortat oqallisigalugu aalajangiissasut.

**Aalajangiineq**

Atortussarsiutit 15.000 kr akuerineqarput.

Faktura Kommuunip Allaffia-nut tunniunneqassaaq.

Imm. 05 Katersugaasiviup naatsiiviata ungaluisa nutarterneqarnissaannik qinnuteqaat

*J.nr.58.00*

# Tunuliaqutaq:

Sunngiffimmi pisortaq Maalia Willumsen qinnuteqarluni allagaqaatai oqaluuserisassatut siulittaasup Barnabas Larsen-ip akuersissutigaai.

Kangaamiuni katersugaasiviup naatsiiviata ungaluisa nutarterneqarnissaat qinnutigineqarpoq,nunaqarfitta najoruminartuunissaa tikiguminartuunissaalu anguniarlugit pioreersunik nutarterinissaq atorluaanissarlu pisariaqarmata,kissaatigineqarpoq ungalut nutaanik taarserneqassasut taamaalilluni nunaqarfitta qeqqani katersugaasivik naatsiiveqareersoq takujuminarnerullunilu najoruminarnerulissammat.

Ilanngussaq 1.

“Sanasut 2017 I/S” **neqeroorutaat 78.850,00 kr**

Aningaasaqarnikkut allaffissornikkullu kingunerisinnaasai.

Aningaasaqarnikkut kingunerisinnaasai: Konto: 1820603501 ulloq 10.Maj 2019 ima annertutigisumik imaqarpoq: 138.000,00 kroner.

**Innersuussut**

Allaffeqarfiup innersuussutigaa, aningaasat qinnutigineqartut annertuallaartut ilaasortaniilli oqaluuserineqassasoq.

**Aalajangineq**

Misissuisoqarnera tunngavigalugu suliaq uninngatinneqarallarpoq.

**Imm. 06 Iliveqarfimmi oqquiffiusinnaasoq illuaraq**

*J.nr.*

Tunuliaqutaq:

Sunngiffimmi pisortaq Maalia Willumsen qinnuteqarluni allagaqaatai oqaluuserisassatut siulittaasup Barnabas Larsen-ip akuersissutigaai

“IIlerfissarsiutileqatigiit “ iliveqarfimmi illuaqqamik oqquiffiusinnaasumik pisaarnissaq,iliveqarfilerisut ilisiartortullu silarlutsillugu oqquiffeqarnissaat qulakkeerneqassammat.

Illuaraq pineqarpoq “Nina 275 hytte” 7,26m2 pineqarpoq ikkussuinnariaasorlu naleqarpoq:

10.792,00 kroner aqqutaa missingersorlugu 4.000,00 kr.

Ilanngussaq 1.

“Illerfissarsiutileqatigiit” naatsorsuutaat kukkunersiukkat 2018 tunngasut.

**Innersuussut**

Allaffeqarfiup innersuussutigaa,ilaasortanit oqallisigineqassasoq,tassanilu vejformand peqataatinneqassasoq.

**Aalajangiineq**

Itigartitsissutigineqarpoq.Imm. 07 2020-imut missingersuutissat ukiunullu 2021 miit 2023-mut missiliuutissat

*J.nr.01.10.03*

# Tunuliaqutaq:

## 28.02.2019 Kommunalbestyrelse-p piffissaliussat ilanngussat akuersissutigivai,taamaattumillu politikkikkut partiit,nunaqarfinni aqutsisut pisortaaqatigiillu 2020-mut missingersuutissatut kiisalu 2021 miit 2023-imut missiliuutissatigut pingaarnersiuinissamut siunnersuutinik 10.Maj 2019 kingullertut tunniussinissaminni periarfissagissallugu.

Ulloq 2.Maj 2019 Kangaamiuni nunaqqatigiinnut saqqummiunneqarput imatullu tulleriinnilersorneqarput.

**2020.**

1. Meeqqerivik nutaaq.

2. Inuusuttunut inissiat, ataatsimik, marlunnik pingasunillu sinittarfillit.

3. Aqqusernup asfalternerata naammassineqarnissaa.

(1)

Meeqqerivik “Naja” 1964-imi sanaajuvoq, ukiuni amerlasuuni iluarsarneqarsimanani maannakkullu oqoqarpoq, aammalu portussutsimigut ineeqqallu aggulunneqarnerat eqqarsaatigalugu meeqqanut suli atualinngitsunut naleqqukkunnaarsimalluni. Oquk sulisunit meeqqanillu najuisunit maluginiarneqartarpoq – napparsimakulasoqarlunilu. Kiisalu qisuit ilorliit ilaat aalersimapput. Meeqqanut paaqqutarineqartunut sulisunullu naleqqukkunnaavissimavoq. Meeqqanut 24-inut sullissisunullu naleqquttumik meeqqeriviliortoqartariaqarpoq.

(2)

Namminersorlutik Oqartussat B 221 isatermassulli inuusuttunut, ilaqutaqartunut il.il.B 221 16-inik inissiartalik taarserneqarnikuunngilaq. Inuusuttut sulerusullutik Kangaamiunut uterusukkaluartut inissaqartinneqanngillat, aammalu ukiut kingulliit suliffissaaleqisoqarani sulisussanilli amigaateqartoqartalerluni assut kipiluttunarluni. Minnerpaamik inissianik 3-nik sanasoqartariaqarpoq.

(3)

Ukiuni kingullerni 10-ni aqqusinerput asfaltigaagaluaq iluarsarneqarneq ajorami assut asfaltia kaanngalalersimavoq, aqqusernit avannamut kujammullu naallugit asfalterneqarnikuunngilaq. Aqqusernit qummukajaartaqalaartut assut ajorsinikuupput atuisunut ilaat ulorianarsinnaaleqqallutik. Aammalu ukiumi aputaajaasunut assut kinguarsaataasalerlutik iluamik iluarsaanneqarunik siunissami sipaarutaalluarsinnaapput.

**2021.**

1. Utoqqarnut piginnaasaqarnerusunut inissiat nutaat.

2. Angallatinut tinutitsittarfik.

3. Klubbi nutaaq.

**2022**

1. Kalaaliaraq nutaaq.
2. Sannavik (Umiatsiaaqqanut) nutaaq.
3. Innuttaasut Illuat

**2023.**

1. Illuliorfissanik nunagissaaneq.

2. Anartarfinnut kuuginnartunut qitiusumik kuuffik.

3. Talittarfik

Nunaqarfimmi aqutsisunit 3.Maj 2019 akuersissutigineqarput ingerlateqqinneqarlutillu.

**Aalajangiineq**

Tusaatissatut tiguneqarput.

Imm. 08

Paasissutissiissutit / Ilisimatitsissutit

1. Atuarfiup siulersuisuisa ataatsimiinneranni imaqarniliaq ulloq 24/4/2019
2. Allaffiup pisortaata nalunaarutaa qaammat April 2019
3. Nunaqarfimmi aqutsisut ataatsimiinneranni imaqarniliaq
4. Nunaqarfimmi aqutsisut nunaqqatigiinnut ataatsimiititsinerani imaqarniliaq ulloq 2/5/2019.
5. Kangaamiuni atuarfiup nutarternissaanut KB-ip aalajangernera tunngaviusumik nassuiaat.

Tusaatissatut tiguneqarput

Imm. 09 Tamalaat.

* Hudson-miit 217.600,00 kr ivigaaraasanut arsaattarfimmik akuerineqarput.
* Saliginissaq 25.26.Maj kiisalu 1-.2.Juni 2019 ingerlanneqassaaq vejformand sulinissaanik piumaffigineqassaaq.
* Uge 24/19 budget seminar Sisimiuni ingerlanneqassaaq / Albrichtine Lynge ilaassaaq
* Uuliakoorfik atorneqarnersoq apeqqutigineqarpoq,taannalu atorneqalereernikuuvoq.
* Igalaaminikut saviminikut puussaannik ?
* B 622 iluarsagassat A.Kr-mit misissorneqassaaq.

Ataatsimiinneq naammassivoq nal.14:10